《和袁子才冬日寄怀韵 其一》
清代·尹继善

枫林红叶带霜飞，记得江干送马蹄。歌到离亭声断续，人分淮浦影东西。

年来夜雨添新梦，画里青山忆旧题。千里相思君识否，斜阳满树暮云低。

作者简介：（1695—1771）清满洲镶黄旗人，章佳氏，字元长，晚号望山。尹泰子。雍正元年进士，授编修，官至文华殿大学士兼翰林院掌院学士。协理河务，参赞军务。曾任云贵、川陕、两江等地总督。